Cuneiform Tablet BIN 4 70 (NBC 1730)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma kur-ub-IŠTAR-ma ù ki-ku-lá-nu-ma a-na PUZUR₄.IŠTAR qí-bi₄-ma a-ma-kam a-wa-tí la ta-áš-me-ma i pí bu-ṣí-a ša qá-tí ú-kà-lu-šu ḫa-ra-nam ša-ni-tám i-ta-lá-ak-ma iš-tù tù-ur-ḫu-mì-it a-na wa-aḫ-šu-ša-na iš-tù wa-aḫ-šu-ša-na a-na ša-lá-tù-ar i-ta-lá-ak-ma né-nu i ku-pá-a-tim ni-ir-ta-na-pu-ud ù a-ta a-na gám-ri-im KÙ.BABBAR 1 GÍN li-ba-kà ma-ri-iṣ a-ta-an-ḫa-am ša tù-a-ri-ma a-tù-ra-am a-dí ṭup-pá-am ša ší-be 2-šé-na e-ta-am-du-tim a-lá-qé-a-ni-ma lá ni-ba-šu a-pu-tum KÙ.BABBAR ša É kà-ri-im ù lu-qú-tám i-pì-a mi-ṣí-ma ṣa-ba-at a-dí-i ša ku-zi-zi-a a-da-ni-in-ma ša ša-lá-ḫi-im a-ša-lá-ḫa-am me-eḫ-ra-at ṭup-pì-im ša a-lim{ki} na-áš-ú-ni-ku